किताबें धैर्य सिखाती हैं वे प्रज्ञा का विकास करती हैं और इस प्रकार वैचारिक बनाती हैं ।किताबें पढ़कर सहज ही धैर्य रखना आ जाता है और वैचारिकता की जड़ें भी मज़बूत हो जाती हैं। युवा पीढ़ी से सीधे जुड़ी हूँ और कई उदाहरण भी देखे हैं चाहे वह वाद प्रतिवाद की बात हो या किसी अन्य प्रतियोगिता का हिस्सा हो। आज का विद्यार्थी शब्दों को गुनना नहीं सीख पाता है वह शब्दों की उस अर्थवत्ता को नहीं जान पाता है और यूँ वह एक अपना नितांत इकहरा, अधूरा सा और कच्चा पाठ तैयार कर लेता है । शिक्षक की भूमिका उसे उस दिशा में ले जाने की हो जहाँ वो उस पाठ को पूरा नहीं तो उस तक पहुँचने का प्रयास कर सके।